## Rješenje o davanju suglasnosti Allianz ZB d.o.o. društvu za upravljanje obveznim mirovinskim fondom u ime stranaka u namjeravanoj transakciji poslovnim udjelom, i to u ime AZ-Argos 2...

### NN 9/2006 (23.1.2006.), Rješenje o davanju suglasnosti Allianz ZB d.o.o. društvu za upravljanje obveznim mirovinskim fondom u ime stranaka u namjeravanoj transakciji poslovnim udjelom, i to u ime AZ-Argos 2...

# HRVATSKA AGENCIJA ZA NADZOR FINANCIJSKIH USLUGA

**210**

Na temelju odredbi članka 15. stavak 1. točka 4.
alineja 2. i članka 8. Zakona o Hrvatskoj agenciji za nadzor financijskih
usluga (»Narodne novine«, br. 140/05), primjenom
odredbe članka 13. stavak 1. i 2. Zakona o obveznim i dobrovoljnim mirovinskim
fondovima (»Narodne novine«, br. 49/99, 63/00, 103/03
i 177/04), postupajući po zahtjevu podnositelja Allianz
ZB d.o.o. društva za upravljanje dobrovoljnim mirovinskim fondovima, Uprava
Hrvatske agencije za nadzor financijskih usluga, na 1. sjednici održanoj 5.
siječnja 2006. godine, donijela je

## RJEŠENJE

I. Daje se suglasnost Allianz
ZB d.o.o. društvu za upravljanje obveznim mirovinskim fondom u ime stranaka u namjeravanoj transakciji poslovnim udjelom, i to u ime AZ-Argos 2 Vermogensverwaltungsgesellschaft
GmbH u svojstvu prenositelja i Allianz New Europe
Holding Gmbh kao stjecatelja udjela.

II. Ovo Rješenje objavljuje se u »Narodnim
novinama«.

```
Obrazloženje
```

```

```

Allianz ZB d.o.o. društvo za
upravljanje obveznim mirovinskim fondom dostavilo je dana 14. 12. 2005. godine Zahtjev
za izdavanje suglasnosti na prijenos poslovnog udjela u visini od 51% i
nominalne vrijednosti od 45.900.000,00 (četrdesetpet
milijuna i devetsto tisuća kuna) u Allianz ZB d.o.o
društvu za upravljanje obveznim mirovinskim fondom koji je sada u vlasništvu
AZ-Argos 2 Vermogensverwaltungsgesellschaft
GmbH sa sjedištem u Münchenu, Njemačkoj na Allianz New Europe Holding Gmbh
sa sjedištem u Beču, Austrija, iz razloga vezanih uz reorganizaciju poslovanja Allianza AG i uređenja poslovanja svoje grupacije u srednjoj
i istočnoj Europi. Navedeni poslovni udjel od 51% u Allianz
ZB d.o.o. društvo za upravljanje obveznim mirovinskim fondom i nadalje će
ostati u vlasništvu Allianz grupe.

U prilogu Zahtjeva dostavljena je potrebna
dokumentacija i to:

if !supportLists§
endifpopunjeni
prilog 2/1-PO iz Pravilnika o dokumentaciji koja se prilaže zahtjevu za
autorizaciju

if !supportLists§
endifpreslike
i ovjerene prijevode diploma o visokoj stručnoj spremi direktora Allianz New Europe Holding GmbH

if !supportLists§
endifživotopise
s ovjerenim prijevodima, direktora Allianz New Europe
Holding GmbH

if !supportLists§
endifizjave
o nekažnjavanju direktora Allianz New Europe Holding
GmbH

if !supportLists§
endifizjava
direktora Allianz New Europe Holding GmbH da protiv
društva nije pokrenut ni stečajni ni likvidacijski postupak

if !supportLists§
endifovjereni
i prevedeni izvod iz Trgovačkog registra Općinskog suda u Beču za Allianz New Europe Holding GmbH AZ-Argos
2 Vermogensverwaltungsgesellschaft GmbH

Odlučujući o Zahtjevu podnositelja, Uprava Hratske agencije za nadzor financijskih usluga utvrdila je
da je podnositelj zahtjeva Allianz ZB d.o.o. društvo
za upravljanje obveznim mirovinskim fondom postupio u skladu sa Zakonom, te je
temeljem članka 13. stavka 1. i 2. Zakona odlučeno kao u izrjeci
ovog Rješenja.

U skladu s člankom 8. stavak 3. Zakona o
Hrvatskoj agenciji za nadzor financijskih usluga, ovo Rješenje se objavljuje u
»Narodnim novinama«, kao službenom glasilu Republike Hrvatske.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske, u roku od 30 dana od dana primitka ovog Rješenja.

Klasa: UP/I-140-01/06-03/01

Urbroj: 326-01-06-1

Zagreb, 5. siječnja 2006.

Predsjednik Uprave

**Ante Samodol**, v. r.

Rješenje, NN 9/2006-210